paragraph_text: Rodio se u Zagrebu 1971. godine, gdje je završio osnovnu (1986.) i srednju školu (1990.). Diplomirao je jednopredmetni studij povijesti na Filozofskom fakultetu u Zagrebu (1997.) gdje je i magistrirao (2001.). Godine 2006. stekao je doktorat znanosti na Odsjeku za informacijske znanosti Filozofskog fakulteta u Zagrebu interdisciplinarnom temom iz područja muzeologije, povijesti, arheologije i egiptologije. Godine 2009. završio je studij egiptologije na Faculty of Life Sciences Sveučilišta u Manchesteru (Ujedinjeno Kraljevstvo).